สามยักษ์เอเชียเตรียมเจรจาจัดตั้งเขตเสรีการค้า และข่าวธุรกิจอื่นๆ
บริษัทอเมริกันแห่ลงทุนในพม่าหลังพม่าเปิดประเทศ - OECD ชี้ศก.อาเซียนจะเติบโตเฉลี่ย 5.5% ในช่วง 5 ปี – วันจันทร์ที่ 19 พ.ย คือวันสุขาโลก
บริษัทใหญ่ๆในสหรัฐเริ่มหาทางเข้าไปลงทุนในพม่า หลังจากรัฐบาลสหรัฐยกเลิกมาตรการลงโทษทางศก.ต่อพม่าเมื่อเดือน ก.ค เช่น บริษัท Coca-Cola PepsiCo Visa Master Card ConocoPhillips และ Chevron ทางด้าน IMF คาดว่าศก.พม่าจะเติบโต 6% ในปีนี้ โดยเม็ดเงินลงทุนโดยตรงจากต่างชาติจะเพิ่มขึ้น 40% อยู่ที่เกือบ $4,000 ล้าน OECD คาดการณ์เศรษฐกิจอาเซียน 10 ประเทศเติบโตเฉลี่ย 5.5% ในช่วง 5 ปีข้างหน้า กลับสู่ระดับก่อนที่จะเกิดภาวะเศรษฐกิจโลกถดถอย ซึ่งเป็นเพราะการปรับเปลี่ยนกลยุทธ์ไปเป็นการพึ่งความต้องการในประเทศมากกว่าพึ่งพาการส่งออก สายการบิน SAS ของสแกนดิเนเวีย ประกาศว่าได้บรรลุข้อตกลงกับสหภาพแรงงาน 8 แห่ง เกี่ยวกับแผนปรับโครงสร้างหนี้ด้วยการลดเงินเดือนและเงินบำนาญ รวมทั้งแผนลดตำแหน่งงานราว 5,000 – 9,000 ตำแหน่ง ซึ่งจะช่วยให้ SAS หลีกเลี่ยงภาวะล้มละลายได้ สหประชาชาติประกาศให้วันจันทร์ที่ 19 พ.ย เป็นวันสุขาโลกหรือ World Toilet Day เพื่อรณรงค์ให้ประชาชนทั่วโลกเห็นความสำคัญของการมีห้องน้ำสะอาดและถูกสุขอนามัย เพื่อคูรภาพชีวิตของเด็กและสตรีในประเทศยากจน